钦定古今图书集成/历象汇编/庶征典/第066卷 > 《宋史》 > 《天文志》
## 钦定古今图书集成/历象汇编/庶征典/第066卷 > 《宋史》 > 《天文志》

《周礼保章氏》以五云之物辨吉凶水旱，降丰荒之祲
象。故鲁僖公日南至，登观台以望，汉明帝升灵台以
望元气，吹时律，观物变。盖古者分至启闭，必书云物，
为备故也。迨乎后世，其法寖备。瑞气则有庆云、昌光
之属，妖气则有虹蜺、祥云之类，以候天子之符应，验
岁事之丰凶，明贤者之出处，占战阵之胜负焉。
青气“入勾陈”，大将忧。

云气入天皇大帝润泽，吉；黄白气入，连大帝坐，臣献
美女。出天皇上者，改立王。

黄白气入，四辅相有喜；白气入，相失位。

云气入五帝内坐华盖下，色黄，太子即位，期六十日，
赤黄，人君有异。

云气犯六甲，色黄，术士兴；苍白，史官受爵。

云气犯柱史，色黄，史有爵禄；苍白气入，左右史死。
云气犯天柱，赤黄，君喜；黑，三公死。

“云气犯女御”黄，为后宫有子，喜苍白，多病。

云气入尚书星，黄，为喜；黄而赤，尚书出；镇；黑，尚书有
坐罪者。

云气入《大理》，黄白，为赦；黑，法官黜。

“云气入阴德”，黄为喜，青黑为忧。

雪气入天床，色黄，天子得美女，后宫喜有子；苍白主
不安；青黑忧；白，凶。

云气入华盖，黄白，主喜；赤黄，侯王喜。

“黑云气入传舍”，北兵侵中国。

黑云气犯八谷，八谷不收。

赤云气犯天理，兵大起，将相行兵。

云气入太阳守星，黄，为喜；苍，将死；赤，大臣忧。

“云气犯天一”；黄，君臣和；黑，宰相黜。

云气犯太一，黄白，百官受赐；赤，为兵、旱；苍白，民多疫。
云气犯天棓，苍白；黑，为凶。

“云气犯天戈”，黑，为北兵退；苍白，北人病。

云气出入太微垣，色微青，君失位；青、白黑云气入左
右掖，为丧；出之无咎；赤气入东掖门内起兵；黄白云
气入太微垣，人主喜年寿长；入左右掖门，天子有德
令；黑及苍白气入，天子忧；出则无咎；黑气如蛇入垣
门，有丧。

苍白气抵内五帝座，天子有丧；青赤，近臣欲谋其主；
黄白，天子有子孙喜。云气入，黄，为喜；黑，为忧。

青赤气入幸臣，近臣谋君不成。

赤气入郎位，兵起；黄白吉；黑凶。

黄白气入郎将，则郎将受赐。

云气入三台，苍白，民多伤；黄白润泽，民安君喜；黄，将
相喜；赤为忧；青黑，忧在三公；苍白，三公黜云气入少微，色苍白，贤士忧，大臣黜。

“云气入天市垣”，色苍白，民多疾；苍黑物贵，出物贱；黄
白物贱；黑为啬夫死。

云气入贯索，色苍白，天子亡；地青，兵起；黑狱多枉死；
白天子喜。

云气出女床，色黄，后宫有福；白，为丧；黑，凶；青，女多疾。
云气黄白入右角，得地；赤入左，有兵；入右，战胜；黑白
气入于右，兵将败。

云气入库楼，内外不安，天库生角，有兵。

黄白紫气贯进贤，草泽贤人出。

云气犯亢宿，色苍，民疫；白为土功；黑水，赤兵。一云：“白
民疾，黄土功。”

云气抵大角，青主忧；白为丧；黄气出，有喜。

云气犯，折威；苍白，兵乱；赤，臣叛主；黄白，为和亲；出，则
有赦；黑气入，人主恶之。

云气入摄提，赤，为兵，九卿忧；色黄，喜黑，大臣戮。
赤云气入阳门，主用兵。

云气入氐宿，黄为土功，黑主水，赤为兵；苍白为疾疫；
白，后宫忧。

云气犯招摇色，黄白，相死；赤为内兵乱；色黄，兵罢；白，
大人忧。

赤云气犯梗河，兵败；苍白，将死。

“云气入房宿”，赤黄，吉；如人形，后有子；色赤，宫乱，苍白
气出，将相忧。

云气犯日星，黑为巫祝戮；黄则受爵。

云气入心宿，色黄，子孙喜；白，乱臣在侧；黑，太子有罪。
云气犯积卒，青赤，为大臣持政，欲论兵事。

云气入尾宿，色青，外国来降；出，则臣有乱；赤气入，有
使来言兵；黑气入，有诸侯客来。

赤云气犯天江，车骑出；青，为多水；黄白，天子用事，兵
起；入，则兵罢。

赤云气入，傅说巫祝，官有诛者。

赤云气犯鱼星，出，兵起，将忧；入，兵罢；黄白气出，兵起；
赤云气出龟星，卜祝官忧。

云气出箕宿，色苍白，国灾除；入，则蛮裔来见；出而色
黄，有使者出箕口。敛，为雨；开，为多风少雨。

云气入北方南斗，苍白，多风赤，旱；出，有兵起，宫庙；火；
入，有雨；赤气，兵；黑，主病。

云气犯鳖星，色青黑，为水；黄，为旱。

云气苍白横贯牛宿，有兵丧；赤，亦为兵；黄白气入，牛
蕃息；黑，则牛死。

黄白云气入河鼓，天子喜；赤，为兵起；出，则战胜；黑，为
将死；青气入之，将忧；出，则祸除。

“云气入须女”，黄白，有嫁女事；白，为女多病；黑，为女多
死；赤，则妇人多兵死者。

赤云气入天津，为旱；黄白，天子有德令；黑，为大水色；
苍，为水，为忧；出，则祸除。

“苍白云气入匏瓜果不可食”；青，为天子攻城邑；黄，则
天子赐诸侯果；黑，为天子食果而致疾。

云气入虚宿，黄，为喜；苍，为哭；赤火黑水；白，有币客来。
赤云气掩天垒城，北方惊灭，有疾疫。

云气入危宿，苍白，为土功；青为国忧；黑为水，为丧；赤
为火；白，为忧，为兵；黄出入，为喜。

云气入营室：黄为土功；苍白，大人恶之；赤为兵民疫；
黑则大人忧。

云气入北落师门，苍白，为疾疫；赤，为兵；黄白，喜；黑云
气入，边将死。

云气苍白入羽林军，南后有忧，北诸侯忧；黑，太子诸
侯忌之，出则祸除；黄白，吉。

赤云气入壁宿，为兵；黑，其下国破；黄，则外国贡献，一
曰“天下有列士立。”

赤云气入犯西方奎宿，为兵；黄，为天子喜；黑，则大人
有忧。

黄云气入土司空，土工兴，移京邑。

“苍白云气入附路”，太仆有忧；赤为太仆诛；黄白太仆
受赐；黑为太仆死。

白云气入阁道，有急事；黑，主有疾；黄，则天子喜；
青云气入犯，王良、近臣奉车忧；坠车云气赤，奉车有
斧锧忧。

青赤云气入娄，为兵丧；黑，为大水。

苍白云气入天仓，岁饥；赤，为兵旱，仓廪灾；黄白，岁大
熟。

苍白云气犯天，大将军兵多疾；赤，为兵出。

“苍白云气出入，犯胃宿”，以丧籴粟事；黑为仓谷散腐，
青黑，为兵，黄白，仓实。

青白云气入天囷，岁饥，民流亡。

苍白云气犯大陵，天下兵丧；赤，则人多战死。

苍色云气犯积尸，人多死；黑为疫。

青云气入天船，天子忧，不可御；船；赤为兵船；用；黄白，
天子喜。

青云气入天，廪蝗，饥，民流；赤，为旱；黑，为水；黄，则岁稔；苍赤云气犯昴宿，民疫；黑，则北主忧；青，为水，为兵；白，
人多丧；黄，则有喜。

赤云气犯刍槁，为火；黄，为喜。

云气入天苑，色黑，禽兽多死，黄则蕃息。

苍白云气入毕宿，岁不收；赤，为兵、旱，为火；黄白，天子
有喜。

苍白云气犯天高大旱。

白云气入五车，民不安；赤，为兵起。

云气苍白或黑入天潢，为丧；赤为兵；白则天子有喜。
云气入咸池，色苍白，鱼多死；赤为旱；白为神鱼见；黑
为大水。

云气犯参旗，色青，入自西北，兵来，期三年。

黄云气犯天关，四方入贡。

白云气犯天园，兵起。

“云气犯觜觿”赤，为兵；苍白，为兵忧；黑，赵地，大人有忧；
色黄，有神宝入。

青云气入犯参宿，天子起边城；苍白，为臣乱；赤，为内
兵；黄色润泽，大将受赐；黑，为水灾，大臣忧；白云气出
贯之，将死，天子疾。

云气入玉井而色青，井水不可食。

青云气入厕，为兵；黑，为忧；黄，则天子有喜。

苍黑云气入，犯南方东井，民有疾疫；黄白润泽，有客
来言水泽事。黑气入，为大水，常以正月朔日入时候
之。井宿上有云，岁多水潦。

云气犯五诸侯，色苍白，诸侯有丧；不则臣有诛戮，天
下有大水。

苍白云气入犯积水，天下有水。

赤云气入犯，积薪，为水灾。

苍白云气入南河，河道不通；出而色赤，天子兵向诸
侯；黄气入之，有德令，出，为灾。

云气苍白入河北边，有兵疾疫，又为北主忧。

赤云气入水位，为旱，饥。

赤云气入狼星，有兵。

赤云气入弧矢，民惊。一曰：“北兵入中国。”

白云气入老人星，国当绝。

白云气入舆鬼，有疾疫；黑后有疾忧；赤，为旱；黄，为土
功；入犯积尸，贵臣有忧；青为病。

赤云气入《爟星》，天下烽火皆动。

赤云气入柳宿，为火；黄，为赦；黄白，为天子有喜，起宫
室。

赤云气入酒旗，君以酒失。

苍白云气入七星，贵人忧；出，则天子用急使；赤入，为
兵；黑，为贤士死；黄，则远人来贡；白，为天子遣使，赐诸
侯帛。

云气入天相，黄，为大臣喜；黑为将忧。

苍白云气入张宿庭中，觞客有忧；黄白，天子因喜赐
客；黑，为其分水灾；色赤，天子将用兵。

赤云气出入翼宿，有暴兵；黄而润泽，诸侯来贡；黑，为
国忧。

赤云气掩器府，天下音乐废。

凡黄气环，在日左右为抱气；居日上为戴气，为冠气；
居日下为承气，为履气；居日下左右，为纽气，为缨气。
抱气则辅臣忠；馀皆为喜，为得地吉。一珥在日西，则
西军胜；在东，则东军胜；南北亦然，无兵，亦有拜将。两
珥气圜而小，在日左右，主民寿考。三珥，色黄白，女主
喜；纯白，为丧；赤，为兵；青，为疾；黑，为水；四珥主立侯王，
有子孙喜。

日旁云气，白如席，兵众战死；黑有叛臣，如蛇贯之而
青，谷多伤；白为兵；赤，其下有叛；黄，臣下交兵；黑为水，
日始出，黑云气贯之，三日有暴雨；青云在上下，可出
兵；有赤气如死蛇，为饥，为疫；杂气剌日，皆为兵。日晕，
七日内无风雨，亦为兵。甲乙忧火，丙丁臣下忠，戊己
后族盛，庚辛将利，壬癸臣专政。半晕，相有谋；黄则吉；
黑，为灾；晕再重，岁丰；色青，为兵，谷贵；赤，蝗为灾，三重
兵起，四重臣叛，五重兵饥，六重兵丧，七重天下亡。
白虹贯日，近臣乱。

日珥：甲乙，日有二珥、四珥而食；白云中出，主兵；丙丁，
黑云，天下疫；戊己，青云，兵、丧；庚辛，赤云，天下有少主；
壬癸，黄云，土功。

月旁瑞气，一珥，五谷登；两珥外兵胜；四珥及生戴气，
君喜国安；终岁不晕，天下偃兵。白晕贯之，下有废主。
白虹贯之，为大兵起。

月珥背璚晕而珥六，十日兵起。珥青，忧；赤，兵；白，丧；黑，
国亡；黄，喜有背璚下弛纵欲相攻，残贼不和之气。晕
三重兵起，四重国亡，五重女主忧，六重国失政，七重
下易主，八重亡国，九重兵起亡地，十重天下更始。